ספר/י בקצרה על עצמך, מהו הרקע האישי והמקצועי שלך? (עד חמש שורות): שמי דלית גהן (תורג'מן), נשואה, אמא לארבעה ילדים (13,12,12,7) תושבת שכונת "חומת שמואל" מזה כ-8.5 שנים. במקצועי אשת חינוך למעלה מ-17 שנים. בעלת תואר ראשון בסוציולוגיה ובחינוך חברתי-קהילתי. תואר שני בארגון וניהול מערכות חינוך. יש לי המון ידע וניסיון בחינוך פורמאלי ובלתי פורמאלי. פעילה חברתית בשכונה מזה כ-5 שנים.
ספר/י על העשייה הציבורית שלקחת בה חלק - שכונתית/עירונית/ארצית (עד חמש שורות): במסגרת התנדבותי למען תושבי הר חומה פעלתי בכל המישורים על-מנת לתת מענים לצרכים השונים שעלו מהשטח. מתושבי השכונה. במשך השנים הגיעו אלי מאות/אלפי פניות ציבור בכל תחום ובכל נושא אפשריים. פעלתי בכל דרך כדי לתת פתרונות לפניות האלו. אני מתייחסת בכובד ראש לכל פנייה ופנייה ועושה הכל כדי לתת מענה מידי, אחראי ורציני. כחלק מפעילותי לקחתי חלק משמעותי בהקמת ועדת נוער, מרכז למידה, אחריות על הפעילות במגרש הכדורגל, דחפתי לבניית מרכז החיים בשכונה, לבניית גני שעשועים ראויים, לבניית גני כלבים, בניית בתי-כנסת, תחבורה, תשתיות ועוד..
מהו המצע שלך - מה חשוב לך להוביל, לשנות או לקדם במינהל בשנים הקרובות, ומדוע חשוב לך להיבחר?: \*\*תושבים לפני הכל\*\*
אני רוצה להיבחר מאחר וחשוב לי להמשיך להיות אוזן קשבת וכתובת אמיתית, רצינית, אחראית ומדויקת תוך שקיפות מלאה, לכל תושבי השכונה, ללא הבדל!
חשוב לי להוביל את כל תחום החינוך. חשובים לי הילדים ובני הנוער. חשוב לי שיהיו להם מבנים ראויים ומענים מתאימים. שיהיה לכל ילד וילדה מחשב. שתנתן להם עזרה חברתית, רגשית ולימודית.
חשוב לי לקדם את כל תחום התחבורה בשכונה, בתוכה ממנה ואליה.
חשוב לי לשדרג את כל גני השעשועים, להמשיך לטפח את הסביבה מבחינת ניקיון וגינות ציבוריות.
חשוב לי לקדם בניית מגרשי ספורט פתוחים לכולם, כל הזמן.
חשוב לי לסייע ולקדם את העסקים הקטנים בשכונה.
חשוב לי לקדם בניית בתי כנסת למתפללים.
חשוב לי להמשיך לקדם את בניית הפארק הגדול למשפחות צעירות.
חשוב לי שיינתן מענה לאוכלוסייה עם צרכים מיוחדים - קטנים וגדולים.
חשוב לי שלקשישים יינתן מענה ייחודי וראוי לצרכים שלהם.
כי אצלי זה ברור ומוכח - תושבים לפני הכל!